EARTH ออกหุ้นกู้ 1.5 พันลบ. ขายผู้ลงทุนสถาบัน-รายใหญ่ 14-16 ธ.ค.นี้
EARTH ออกหุ้นกู้มูลค่า 1.5 พันลบ. อายุ 2 ปี ดอกเบี้ย 4.90% ขายผู้ลงทุนสถาบัน-รายใหญ่ 14-16 ธ.ค.58 ระดมทุนใช้เป็นเงินหมุนเวียน-ขยายธุรกิจ
19 พ.ย. 2558

บริษัท เอ็นเนอร์ยี่ เอิร์ธ จำกัด (มหาชน) หรือ EARTH ระบุว่า บริษัทได้ยื่นแบบแสดงรายการข้อมูลการออกหุ้นกู้มูลค่าไม่เกิน 1,500 ล้านบาท อายุ 2 ปี ครบกำหนดไถ่ถอนปี พ.ศ.2560 กำหนดอัตราดอกเบี้ยคงที่ 4.90% ต่อปี เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในช่วงวันที่ 14-16 ธ.ค.58 โดยมีธนาคารกรุงไทย บล.เอเชีย พลัส และ บล.เคที ซีมิโก้ เป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปใช้เพื่อเป็นเงินทุนหมุนเวียนในการดำเนินงนและรองรับการขยายธุรกิจของกลุ่มบริษัท